Clínica Veterinària Argos: d’abril 2009\nCOM VIATJAR AMB ELS NOSTRES ANIMALS\nVIATJAR SEGURS AMB ELS NOSTRES ANIMALS\nJa s'acosten les vacances i és importants saber si ens endurem els nostres animals i com fer-ho.\nSi no us podeu endur la vostre mascota és important buscar una persona de confiança que s'en pugui cuidar o be visitar i reservar amb antel.lació una residència canina.\nSi heu decidit que vindrà amb vosaltres és recomanable estar ben informat de com fer-ho per no tenir cap ensurt en l' últim moment.\nÉs important fer una visita al vostre veterinari per saber que l'animal està en condicions de viatjar, tenir al dia les vacunes, les desparasitacions internes i externes, tenir posat el microxip, així com disposar del passaport del nostre animal i si està sota un tractament llarg portar prou medicament per tots els dies.\nTambé hem de coneixer tots els requisits necesaris per fer el nostre viatge.\nSi viatgem amb COTXE hem de portar la nostra mascota dins d'una caixa de transport, o be lligada amb un arnés i un cinturó de seguretat en el seient del darrera. Serà recomanable parar-nos cada dues hores per passejar i donar aigua al nostre animal.\nSi pensem allotjar-nos en un Hotel o Casa Rural podem consultar La Guia para viajar con animales de compañia 2009 on surten tots aquells establiments que admeten animals, aquesta guia la podeu trobar a les llibreries.\nSi el viatge és fora de les nostres fronteres us aconsellem que telefoneu a l'ambaixada del país que visistareu per coneixer de primera mà els requisits per entrar al país.\nSi viatjarem amb AVIÓ, TREN o VAIXELL us aconsellem que consulteu les següents pàgines web on us respondran les preguntes del preu del viatge, la documentació necesària a presentar, com ha de viatjar i on ha de viatjar l'animal.\nAvió http://www.aena.es/ dins hi ha un arxiu viajar con animales de compañia.\nTren http://www.renfe.es/ expliquen si el viatge és en AVE, rodalies, gran recorregut.\nVaixell http://www.balearia.net/ on diferencien els diferents viatges en vaixell.\nFinalment si voleu que el viatge el realitzi una empresa especialitzada en el transport d'animals us aconsellem http://www.traveldog.es/ on ofereixen transport entre ciutats, païssos i continents.\nPublicat per Elena Rierola a 14:50 0 comentaris\n!!! ULTIMS SACS!!!\nD' EUKANUBA ADULT LARGE 15 KG a 51.95\nEUKANUBA PUPPY LARGE 15 KG a 61.85\nPublicat per Elena Rierola a 16:19 0 comentaris


La matrícula dels tallers del Secretariat de Cultura de la UA comença el 12 de setembre. Actualitat Universitària\nLa matrícula dels tallers del Secre.. de la UA comença el 12 de setembre\nA la relació de tallers estables se sumen noves incorporacions. Entre les noves propostes en el camp de la dansa s'inclou el taller intensiu Curs de Danses Tradicionals, a càrrec del grup d'investigació, restauració i folklore valencià Salpassa, que s'impartirà del 21 al 23 d'octubre.\nUn altre dels nous tallers és el Curs de Bufons, impartit per David García, que es desenvoluparà el 26 i 27 de novembre. Segons explica el professor, %u201Cen els dos dies que dura el taller treballarem el deforme, el grotesc, els límits de l'ésser humà, els tabús de la societat, partint de cadascun fins a arribar als temes actuals que són aliment per als bufons%u201D. García ha treballat com a actor de la companyia Ferroviària de teatre i ha sigut el fundador dels Bouffons Teatre.\nEn relació amb la divulgació, s'ofereix el taller Cultura per a la Sostenibilitat: el Ciclisme Urbà, a càrrec de Luis Corraleche, que el seu objectiu és %u201Creflexionar sobre el model de mobilitat actual i les seues conseqüències, sensibilitzar a la comunitat universitària sobre la necessitat d'un canvi de mentalitat en els nostres hàbits de desplaçament i fomentar hàbits de mobilitat sostenible%u201D, segons explica el coordinador. El taller s'efectuarà del 18 d'octubre al 10 de novembre.\nEn el camp del cinema, s'efectuarà el taller Del Cinema a la Publicitat, un Camí d'Anada i Volta, a càrrec de Verónica Cerdán. El propòsit del curs és investigar les relacions existents entre els dos mitjans audiovisuals, i s'impartirà del 13 d'octubre al 22 de desembre. També s'incorpora Docuaula, Elaboració d'un Documental en l'Aula, coordinat per Josep Lluis Peris i Gómez, la comesa de la qual és l'elaboració %u201Cd'un documental educatiu amb diferents tècniques de filmació i/o prestació d'imatges de la xarxa per a la consecució d'un docuficción o d'un reportatge amb continguts educatius protagonitzat per alumnes i professors de diferents nivells educatius%u201D, comenta el professor. El taller es desenvoluparà del 8 al 30 de novembre.\nRespecte a l'escriptura, s'ha incorporat el Taller de Relat Breu, a càrrec de Jorge Eduardo Benavides, un dels escriptors peruans més prestigiosos, guanyador del Premi de Novel·la Curta Julio Ramón Ribeyro 2009, on s'impartiran diverses tècniques i recursos per a aprendre les claus del relat, amb dinàmiques individuals i grupales, lectura i revisió de textos. El taller es realitzarà del 28 de novembre a l'1 de desembre.\nEls interessats podran inscriure's en l'Aula de Música (Orquestra Filharmònica i Coral Universitària) i en l'Aula de Teatre (Teatre Universitari, Teatre Universitari Clàssic i Teatre Universitari), que ofereixen la possibilitat d'acumular crèdits de lliure configuració durant tres anys consecutius fins a un màxim de 9 en el cas de l'Orquestra Filharmònica i teatres universitaris, i 6 en el cas de la Coral.\nSesionés informatives de l'Aula de Teatre\nL'Aula de Teatre (Teatre Universitari, Teatre Universitari Clàssic i Teatre Universitari) realitzarà les sessions informatives els dies 5 i 18 d'octubre en el Saló d'Actes del Col·legi Major, a les 16.00 hores.\nProves d'accés de l'OFUA i la Coral Universitària\nLes proves d'accés per a l'OFUA se celebraran els dies 13 i 14 d'octubre en el Col·legi Major de la UA, de 9.00 a 14.00 i de 16.00 a 21.00 hores.\nLes proves de la Coral Universitària es realitzaran el 18 d'octubre, de 19.00 a 21.00 h en la sala Aifos, i el 19 d'octubre, de 10.00 a 14.00 hores, en la Sala Salvador Allèn-PIC, i de 17.00 a 19.00 hores en la sala Aifos.\nLa matrícula podrà realitzar-se en el Punt d'Informació de Cultura (PIC), situat en la planta baixa del Paranimf, telefònicament en el 965 90 37 25, mitjançant el correu electrònic ofi.cultura@ua.es i on line.\nEl rebut de matrícula es podrà fer efectiu en qualsevol caixer automàtic de la CAM, de la xarxa de caixers Telebanco 4B, Bancaixa, Caixa Murcia o en qualsevol oficina de la CAM, Banc de Santander, Bancaixa o Caixa Murcia.\nSi el nombre d'alumnes matriculats en els cursos i tallers no supera el mínim establit, el Secretariat de Cultura pot resoldre la no celebració dels mateixos.


SALVEM OLIVERETES - SOS Delta del Llobregat: Més de 1.000 persones diuen No al Barça Parc al costat de la reserva natural del Remolar.\nMés de 1.000 persones diuen No al Barça Parc al costat de la reserva natural del Remolar.\nA 10 dies per finalitzar el termini de presentació d’al•legacions al Barça Parc, s’ha arribat a 1.000 el nombre de persones que han dit No al Barça Parc al costat de la reserva natural del Remolar.\nAjuda’ns a arribar a més gent, convida a adherir-se al grup als teus contactes...\nUs animem a presentar al•legacions al projecte, per tant, podeu llegir la documentació a\nRedacteu al•legacions de tot allò que no veieu clar. I aneu al registre del ajuntament de Viladecans abans del dia 19 de gener, i mitjançant una instància, presentar les al•legacions al Barça Parc.\nEl proper dia 5 de febrer de 2010 farem un acte a les 18:30 h. a la Biblioteca de Viladecans, on explicarem que és el Barça Parc i exposarem les al•legacions i motius per els quals ens oposem al Barça Parc.\nPublicat per PLATAFORMA SALVEM OLIVERETES a les 9:06 a. m.


L’obra l’ha fet l’artista anglès Bansky i s’ha fet viral per la seva crítica cap a la pol·lució. La imatge mostra un nen gaudint del que semblen flocs de neu, però en realitat és cendra\nper Xavi Segura 25/12/2018 08:00h\nL'artista Bansky ha revolucionat el Regne Unit amb aquesta nova obra | Bansky\nL’artista anglès Bansky ha tornat a reaparèixer per fer un grafit protesta que està donant la volta al món. Es tracta d’un dibuix molt crític amb la contaminació i que ha fet al Regne Unit en una paret que fa cantonada. En una banda, es pot observar un nen gaudint aparentment del que semblen flocs de neu amb la boca oberta, però just a l’altra paret es veu un contenidor cremant que desprèn fum i cendres, que són el que realment s’està menjant el menor.\nPel que fa al lloc escollit per fer aquest moral, no és cap casualitat, ja que es tracta del municipi gal·lès Port Talbot, que aquest darrer estiu es va veure afectat per una gran quantitat de pols negre expulsat per les fàbriques d’acer de la zona que va deixar ben bruts tots els carrers, cases, parcs, cotxes i el que hi hagués a l’exterior. Bansky ha volgut criticar d’aquesta manera el grau de contaminació que pateix la població, l'ajuntament de la qual no ha vist amb molts bons ulls el dibuix.\nUna nova obra carregada de crítica política\nEl grafit va aparèixer a les parets d’un pàrquing i el seu propietari va alertar a les autoritats, que van encerclar amb tanques l’obra. Immediatament, el mateix Bansky va publicar a les xarxes socials una publicació on s’atribuïa l’obra. El text anava acompanyat d’un vídeo molt irònic, ja que la música és la coneguda nadala del Regne Unit ‘Little snowflake’ (petit floc de neu), i al final de la gravació es veu un pla general de Port Talbot amb totes les xemeneies de les fàbriques que estan afectant el medi ambient de la zona.\nL’artista Bansky és conegut arreu del món per les seves obres carregades de crítiques polítiques que pinta per molts països. En aquest cas, el famós grafiter no només denuncia la contaminació en aquesta zona, sinó la poca capacitat de les institucions mundials per frenar l’escalfament global.


no es necesario que echemos de menos algo para que nos falte\nMaría Zambrano, Esencia y hermosura\nno escric mai per dir que no et trobo a faltar. Que travesso dies, setmanes, de vegades mesos, d'esquena a tu. Que no em véns al cap quan arriben notícies inesperades que obren horitzons nous i m'esclata a dins la il·lusió de celebrar-les, d'obrir una ampolla de vi negre i brindar amb llavis humits i pupil·les brillants. Que no em surt d'escriure't quan arribo a temps de veure néixer la neboda en una habitació de casa, quan m'atreveixo a bressar-la sense por que se'm trenqui a les mans com si fos de vidre i correria a escampar la notícia pels carrers del barri. No escric mai per dir que de vegades, potser més últimament, ja no em véns al cap --ja no em véns al cor-- quan la mare em reconeix la veu i torno a casa sense entendre res del que em passa per dins. Quan retrobo el desig en un cos que no és el teu i torno a tremolar damunt la pell i sota la pell, i se'm perd l'aire fins que em perdo jo i em batega el crit contra les finestres. Quan celebro la vida i l'amor amb les amigues i sé que hi són, que hi sóc, que ens cuidem, i que seria fàcil dir que per sempre. No escric per dir que no penso en tu quan em llevo avui i diposito una papereta en una urna i penso en la mare, en l'amic mort, en les batalles que han deixat cicatrius i pèrdues humanes pel camí. Que alguns dies, fins i tot, escolto Silvio i a la segona nota has fet mutis per l'esquerra. Que hi ha tants moments, tantes llàgrimes i tants somriures que no et trobo a faltar.\nperò que sempre --sempre-- em faltes.\nper això sento a voltes\n9 de novembre de 2014, a les 23:45


CIRCULAR FEBRER 2020 – Verregassos.com\nCIRCULAR FEBRER 2020\nPublicat peradmin\t 20 febrer 2020 20 febrer 2020 Deixa un comentari a CIRCULAR FEBRER 2020\nSegur que, els que com molta gent, i servidor entre ells, vàreu fer algun tipus d’esport de pitits ara, segons com, us deveu estar, com jo, cardant les mans al cap. Per exemple. Abans, sempre hi havia entrenament. Sempre. Tant si feia fred, com calor o plovia. En tot cas, era l’entrenador que avisava a tothom, si l’entrenament, pel motiu que fos, es suspenia. Ara, ja fa temps que no. Mica en mica s’han anat canviant les tornes. S’ha passat de preguntar quan cauen quatre gotes “hi ha entrenament avui?”, al directament “com que plou una mica, jo avui no vinc”. Al que llavors segueixen uns quants… “jo tampoc”, “jo tampoc”, o fins i tot “jo tp”. Ara, a la que passa una mica de cosa ja tenim a tot el\npersonal ben esverat. I a més, els mitjans d’informació, per anomenar-los d’alguna manera, amb el seu\nsensacionalisme, no hi ajuden pa ben gota. I apa, ja tenim als del Mobile World Congres, revolucionats per un coi de grip, que encara no ha ni arribat, fent el que es fa ara. “Jo avui no vinc”. Al que llavors li han seguit els “Jo tampoc”, “jo tampoc”, “jo tp”…. En fi, pa rè. Que no podem pas anar bé de cap manera. Ehem, ehem, ehem… Perdoneu. Però es que\ndes que tornat de la xina, que tinc aquest coi de tos, i em pica una mica el coll. Però deurà pas ser rè…\nI mentre veiem com s’ha carden per gastar tot el gèneru que es va comprar pel Mobile World, anem a veure que tenim.\n● Mes de Febrer, mes de cobrament de quotes: Com cada any, podeu fer efectiu el pagament de la quota (15€) al següent nº de compte corrent del Banc de Sabadell: 0081 0111 03 0001502454 (oficina del Firal). Penseu a posar el vostre nom a l’hora de fer l’ingrés. Aquest any però, allargarem el període fins el 22 de març (dia de la calçotada). Així\ndoncs, per poder agilitar al màxim els cobraments, us demanem que no us excediu del temps límit, i així no us\napuntarem a la llista negra. IMPORTANT, per evitar que us cobrin comissions, millor que ens pagueu la quota directament a nosaltres. Per fer-ho, podeu passar pel Bar Pilar a la propera reunió, el dia 29 de febrer, o bé, com ja hem dit, aprofitar el dia de la calçotada.\n● Carnaval infantil: Després d’uns anys sense fer-lo, Verregassos recupera el Carnaval Infantil. Així que ja ho sabeu. Tota la mainada que es vulgui disfressar l’esperem DISSABTE 7 de MARÇ, a 2/4 de 5 de la tarda, a la plaça del gambeto. Farem Rua, ballarem, berenarem (3€), i tindrem concurs de disfresses. I si algun de mé gangilàs es vol disfressar, tabé li voldrem!!\n● Calçotada popular: I ja anem per la setzena. El Diumenge 22 de març ens trobarem, com sempre, a sota el Centre Cívic a les 2 del migdia, però sereu benvinguts si veniu abans a donar-nos un cop de mà. A part dels calçots també hi haurà ensaladilla, llangonisseta i tai a la brasa, i postres. Us podeu apuntar trucant al Sr. David Jané (610272875); o bé\na verregassos.com. La data límit d’inscripció è el dia 15 DE MARÇ (places limitades). Aquests són el preus de l’activitat: Soci 8€; no soci adult 20€, i no soci d’entre 5 a 10 anys 8€ (venda de tiquets per als no socis, a l’Ajuntament). Com sempre pels godais è de gratis. Farem tabé el tradicional concurs de salses, amb un magnífic prèmit per la salsa guanyadora. Si feu salsa, penseu a portar-nos els tiquets dels ingredient, que us els abonarem. Ep, i si no voleu menjar el tai, o l’ensaladilla amb els dits, penseu a portar-vos els coberts!!\n• No deixem perdre els jocs de cartes: Ja són dues les trobades que hem fet per no deixar perdre els jocs de cartes. Recordeu, els diumenges a 2/4 de 5 al Bar Pilar. Les persones interessades estigueu pendent al grup de WhatsApp per noves dates.\n● Renovació junta: Segons els Estatuts de Verregassos, aquest any tocaria renovar junta, o qui sap si, seguir amb la mateixa, si aquesta è ratificada. Per aquest motiu, us convoquem a tots a la propera reunió ordinària que es celebrarà el divendres 28 de febrer a 2/4 de 10 del vespre al Bar Pilar. Seguirà l’encara President aferrat a la cadira o potser li traurà algú del seu entorn més proper? Hi haurà algun tapat en forma de suspresa…? Qui serà el proper President…? Potser ho seràs TÚ?\nI de moment rè més. Salutacions\nPublicat peradmin 20 febrer 2020 20 febrer 2020 Publicat enGeneral\nORDRE DEL DIA DESEMBRE 19 / GENER 20\nInscripcions Calçotada 2020


L’aeroport de Girona arribarà a tenir 59 destinacions a l’estiu amb noves rutes – Ràdio Sant Feliu 107.0 FM\nL’aeroport de Girona arribarà a tenir 59 destinacions a l’estiu amb noves rutes\nBy Paul Marca|2012-01-12T00:12:41+02:0012 de gener de 2012|Sense categoria|0 Comentaris\nSegons informa el diari El Punt Avui, un cop signat l’acord amb les administracions, Ryanair va anunciar ahir la programació de rutes per aquest estiu a l’aeroport de Girona. A grans trets, es recuperarà bona part de les destinacions que s’havien perdut l’últim any. Girona tornarà a estar connectada amb Londres, Brussel·les, Milà i Dublín, si bé amb menys freqüències de les que havia tingut, ja que són rutes que Ryanair mantindrà a Barcelona. A aquests vols, que ja s’havien anunciat, la companyia hi va sumar ahir dinou destinacions més, algunes de les quals s’oferiran per primer cop des de Girona.\nEs recuperaran rutes com ara Eivissa, Càller, Gdansk, Poitiers i Perusa. I sobretot la tan reivindicada connexió amb Madrid, que tornarà a ser operativa amb dos vols diaris, un a primera hora del matí i un altre al vespre. A més, es potenciaran mercats com ara l’escandinau, amb destinacions com la finlandesa Turku i les sueques Skeleftea i Malmö. El mercat polonès també en sortirà beneficiat, i per primer cop es volarà a Cracòvia i Bydgoszcz. A les illes Britàniques s’hi afegirà Doncaster i les irlandeses Cork i Knock, al Marroc s’hi suma Nador i per primera vegada hi haurà un servei amb Grècia, a Tessalònica. Han quedat fora de l’ampliació de rutes destinacions que havien existit com ara Oslo i Escòcia, i més ciutats espanyoles.\nTotes aquestes rutes començaran a ser operatives a final de març, i majoritàriament tindran una freqüència d’entre dos i tres vols a la setmana. Ryanair posarà nou avions a la base de Girona, una xifra que s’acosta als que hi havia tingut fa dos i tres anys. Per tant, s’ha de preveure que a l’hivern el volum de vols baixarà substancialment, ja que l’acord amb l’Agi és per uns tres milions de viatgers. El vicepresident de Ryanair Michael Cawley es va mostrar satisfet pel fet de tornar a créixer a Girona, i va afirmar: “Per fi hem arribat a un acord, i tornarem a augmentar-hi la presència.” Cawley no va voler insistir en l’acord, si bé s’ha explicat que serà per cinc anys i que la companyia cobrarà per accions de màrqueting fins a 7,5 milions –entre agents públics i privats– en funció dels viatgers que porti.\nEn tot cas, va dir que la seva voluntat és continuar creixent i arribar fins als quatre milions de viatgers o fins i tot més. De Reus, Cawley va dir que anunciaran més endavant les rutes de l’estiu, si bé no hi tornarà a haver una base. De l’aeroport d’Alguaire va assegurar que no és un bon negoci. Finalment, va criticar les ajudes a Spanair, i les declaracions del ministre de Turisme, José Manuel Soria, contra els acords entre administracions i Ryanair.\nGeneralitat i Diputació\nLa Generalitat i la Diputació es van mostrar satisfetes ahir per l’anunci de l’acord. El director general de Transports i Mobilitat, Ricard Font, creu que les noves rutes responen a les demandes del sector turístic. A més, sumant-hi les altres companyies que operaran a Girona, se superarà els 3,5 milions de viatgers, “una dimensió bona per a Girona tenint en compte la crisi econòmica i del sector”. El president de la Diputació de Girona, Jaume Torramadé, va dir que l’anunci de Ryanair respon al que s’havia pactat, i va afirmar que ara la feina haurà de ser negociar el model de l’aeroport: “Hem de parlar amb Madrid quan tots els càrrecs estiguin establerts, perquè el que ens preocupa és que l’aeroport ha de respondre a les necessitats del territori.”


CENTRE D' ESPORTS FARNERS: VILOBÍ 0 – FARNERS “B” 5. ON FIRE!\nQuarta victòria consecutiva pel filial que està acabant la temporada a molt bon nivell, amb la permanència assegurada, ja ha superat els punts obtinguts en les dues darreres temporades, i encara queden tres partits de lliga.\nA Vilobí s’ ha viscut una primera part oberta, amb oportunitats clares a les dues àrees, però l’ excel•lent actuació del porter Alejandro i una pilota rescatada a la mateixa línea de gol per Joan Herrera, ha mantingut el zero a la porteria dels nostres, mentre que una bonica vaselina de Xavi Prat han suposat el 0 a 1 abans del descans.\nEn la segona part el Farners ha sabut llegir el partit, mostrant-se molt sòlit en defensa i letal a la contra, i els gols han anat arribant per construir una contundent golejada.\nÉric Surós ha transformat un clar penal comès sobre ell mateix (0 a 2), Enric Testart ha aprofitat la pressió de l’ equip recuperant una pilota per marcar un gol des de quaranta metres (0 a 3), Ferran Murgadella ha tornat exhibir el seu olfacte golejador per marcar un gol d’ oportunisme (0 a 4), i Abdouline ha culminat una bona jugada trenada de l’ equip per arrodonir el resultat (0 a 5).\nPublicat per Jordi a 7:50


UN PIANO DE CINE – Institut d'Estudis Nord-americans\nInstitut d'Estudis Nord-americans > Blog > Activitats culturals > UN PIANO DE CINE\nDia: 09 de febrer de 2022\nLloc: ICCIC Auditorium\nLa música en el cinema no ha estat mai un complement, sinó que des dels seus\norígens ha fet sempre aportacions fonamentals de manera ininterrompuda, fins i tot molt abans de que les pel·lícules incorporessin el so.\nDe fet, quan encara no existia la banda sonora, la música que s’interpretava en\ndirecte a les sales esdevenia un element determinant; subratllant el que passava a la pantalla, creant els ambients adients, remarcant les escenes, reforçant les emocions que el cinema vol transmetre, destacant especialment les accions més dramàtiques, ja fossin còmiques o tràgiques.\nEn aquest context, el piano ha estat un instrument destacat, com a solista i també en el seu important rol com element aglutinador; en aquest sentit, cal remarcar la gran vàlua d’aquells músics que sovint anaven improvisant, a mesura que transcorria l’acció filmada, adaptant-s’hi i accentuant determinats moments de l’argument.\nD’altra banda el gran nombre de compositors nord-americans, i també d’altres\npaïsos que s’han incorporat al cinema de Hollywood, formen part d’un patrimoni cultural molt remarcable, que dins els diversos estils de música, ha esdevingut ja clàssic.\nUN PIANO DE CINE, dóna continuïtat a un projecte de Manuel Vallribera Mir, sorgit aquest 2021, a partir d’un encàrrec específic, rebut amb motiu del Festival Internacional de Cinema de San Sebastià (Donostiako Nazioarteko Zinemaldia).\nTot va començar, doncs, el 24 de setembre passat, a la cava “Altxerri jazz&bar”, de Donostia, sota el títol “Jazz Film Music”, en aquella ocasió actuant amb piano sol; des d’aleshores es van rebent proposicions per continuar en aquesta línia, atès que va tenir un èxit considerable.\nNo es pretén reproduir bandes sonores determinades, ni fer èmfasi en les “pel·lícules musicals”, sinó d’interpretar a través d’una visió personal, peces que han esdevingut ja temes clàssics, sobretot per la seva important presencia en el cinema.\nEn aquesta ocasió, amb la col·laboració del bateria i percussionista Nestor\nBusquets, Manuel Vallribera, de formació clàssica al Conservatori Superior de\nMúsica del Liceu, ho fa emprant en bona part, el seu “dialecte musical” preferit: el jazz, però encaixant-ho, en el que ell defineix eclècticament com “Open Jazz”…\nManuel Vallribera, piano\nNestor Busquets, percussió


Barcelona • Trobada de Lliures i Combatives\nCreat el 19 Març 2018\nDivendres 23 de Març · 17:00h\nLocal del Sindicat d'Estudiants (Carrer de la Reina Amàlia nº6 Baixos)\nLa Vaga Feminista 8M ha estat un esdeveniment històric: milions vam omplir els carrers de tot l’Estat Espanyol i internacionalment contra la violència masclista i l’opressió patriarcal que la majoria de nosaltres patim cada dia. El 8 de Març vam demostrar la força que tenim les dones combatives i la classe treballadora als carrers. Però la lluita pel nostre alliberament no és qüestió d’un dia aïllat sinó que ha de ser una lluita continuada en el temps.\nParticipa a laTrobada de Lliures i Combatives a Barcelona per tal de debatre sobre les properes passes a seguir, parlar de la lluita de la dona treballadora de la mà de col·lectius en lluita com Les Kellys o les lluitadores de la Plataforma Lliures d'Essure i construir la resistència al patriarcat i el capitalisme! Uneix-te a Lliures i Combatives i construeix-la amb nosaltres!\nTarragona • I Trobada Lliures i Combatives\nCreat el 15 Març 2018\nDissabte 17 de Març · 16:30h\nEspai Jove Kesse (Tarragona)\nParticipa a la I Trobada de Lliures i Combatives a Tarragona per tal de debatre sobre les properes passes a seguir i construir la resistència al patriarcat i el capitalisme! Uneix-te a Lliures i Combatives i construeix-la amb nosaltres!


Els processos de reforma estatutària arreu dels Països Catalans ofereixen un panorama sorprenent: l'agilitat i eficiència per aprovar les reformes és inversament proporcional al pes del nacionalisme polític en cadascun dels respectius territoris. Vegem-ho de baix a dalt. Al País Valencià, on el nacionalisme és més feble -és extraparlamentari, sols té presència municipal-, PP i PSOE tot d'una es van posar d'acord i ja tenen la reforma (patètica) aprovada. A les Illes Balears, on el nacionalisme està lluny del pes que té a Catalunya però en una situació menys crítica que al País Valencià, la reforma estatutària va tira-tira, sense entusiasmes però amb unes expectatives mínimament més ambicioses (sense fer llarg, tampoc) que a València. I finalment a Catalunya, on el nacionalisme polític és majoritari, la situació s'embolica per moments i ara alguns ja comencen a dubtar que finalment hi hagi nou Estatut. Fins i tot podríem afegir a aquesta llista un exemple forà: a Euskadi, amb un nacionalisme encara més potent que a Catalunya, de reforma de l'Estatut ja ni en parlen.\nVist així, algú pot arribar a la conclusió que els nacionalistes, que a priori són els primers defensors de l'aprofundiment de l'autogovern, a la pràctica són el major entrebanc per avançar en la reforma de l'Estatut d'autonomia, essent aquest precisament el principal instrument legislatiu de l'autogovern. Així ho deu creure el dirigent socialista català Miquel Iceta, que considera que ERC i CiU han de decidir si volen un Estatut nacionalista o un Estatut de tothom. Fantàstic: l'Estatut només serà de tots si no és nacionalista. Per això a València l'han aprovat tan ràpid: com que allà no hi ha nacionalistes, PP i PSOE ho han tingut fàcil per consensuar i aprovar un Estatut de tots\n. I mentrestant, a poc a poc anam coneixent els detalls dels nous projectes estatutaris. Abans que esclatàs la crisi actual sobre els drets històrics a Catalunya, els seus ponents havien donat a conèixer dos avanços «ambiciosos». El primer és que la Generalitat podrà representar l'Estat espanyol davant la Unió Europea en aquelles matèries en què tengui competència exclusiva. I el segon, que la relació preferent de la Generalitat amb el Govern espanyol serà bilateral, sense excloure la possibilitat de participar en òrgans multilaterals com la conferència de presidents autonòmics o els consells autonòmics sectorials. Sembla preciós, però tot això és fum. A la pràctica, en aquests dos casos, com en quasi tot, es continuarà depenent de la bona voluntat del govern de torn a Madrid. Si al Govern central no li dóna la gana que la Generalitat el representi a Brussel·les, els inquilins de la Plaça de Sant Jaume ja en poden pegar de bots. Igualment, les relacions bilaterals sempre són cosa de dos, i si un no vol, toc pels morros. Recordem l'època recent d'Aznar, època que amb un canvi de majories a Madrid pot tornar.\nQuè feim, doncs? És que les reformes dels estatuts no serveixen de res? Sí que serveixen, però si no es canvia la Constitució i es reforma en profunditat l'estructura de l'Estat, i no sols de les comunitats autònomes, la capacitat real d'autogovern sempre estarà sotmesa atalante de qui comandi Madrid. Mentrestant, la clau de volta de l'eficàcia de les reformes no està en la lletra dels estatuts, sinó en dos altres instruments: d'una banda el finançament, i de l'altra el pes electoral, ergo la força en escons, dels partits nacionalistes. Acabaré d'explicar-me la setmana vinent.


Villa La Dogana Barberino Di Mugello Itàlia - Ofertes d'hotels amb els MILLORS DESCOMPTES EN LÍNIA\nVia Dogana, 19, Barberino di Mugello, Barberino Di Mugello, Itàlia, 50031 - Veure al mapa\nMés informació sobre Villa La Dogana\nSi el que està buscant és per un hotel ben situat a Villa Dogana, no busqui més enllà de Villa La Dogana. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Villa La Dogana asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara piscina privada, calefacció, escriptori, insonorització, aparell de televisió per tal de relaxar-vos després d'un cansat dia. Les instal.lacions d'oci de l'hotel, que inclouen piscina exterior, jardí, sala de jocs estan dissenyades per escapar i relaxar-se. Les seves instal.lacions de primera i una situació excelent fan de Villa La Dogana la base perfecta per a gaudir de la seva estada a Villa Dogana.


Gaia DR2 i més enllà: una revolució en tots els àmbits de l’astronomia | Agrupació Astronòmica d'Osona\nGaia DR2 i més enllà: una revolució en tots els àmbits de l’astronomia\nEl proper dimarts dia 8 de genera hi haurà la conferència: Gaia DR2 i més enllà: una revolució en tots els àmbits de l’astronomia. El satèl·lit Gaia de l’Agència Espacial Europea (ESA), llançat el Desembre de 2013, ha recopilat una quantitat i qualitat de mesures d’objectes astronòmics sense precedents. Per processar i interpretar totes aquestes dades cal un gran equip internacional d’experts en diverses disciplines, així com grans centres de càlcul i una excel·lent coordinació. El Setembre de 2016 va tenir lloc la primera publicació de dades, però l’autèntica revolució fou el passat Abril de 2018 amb la segona publicació del catàleg de Gaia. En aquest, per primer cop en la història, s’inclou un cens representatiu de la nostra Galàxia en 6 dimensions (posicions, distàncies i velocitats), així com brillantors, colors i característiques astrofísiques.\nAquesta entrada s'ha publicat en notícies d'actualitat el 02/01/2019 per astroosona.net.\n← Conferència: Rellotges de sol: Història, funcionament i construcció (Francesc Gutiérrez i Bonilla) Observació del grup d’Astrofotografia →


Pag prova maquetació - Laie So\nNo obstant això, per tal de perspiatar com tota aquesta idea equivocada de denunciar el plaer i elogiar el dolor, tot l'assumpte obert, i exposar els ensenyaments reals del gran explorador de la veritat, i el mestre d'obres de la felicitat humana es desenvoluparà en. Ningú rebutja, rebutja o evita el plaer mateix, perquè és el plaer, Els dolors d'aquells que saben com buscar el plaer racional troben conseqüències que són extremadament, sinó perquè. Tampoc està més lluny, aquells que ho faria amb calma ipsum dolor sit amet quia, Minneapolis, vulgui obtenir, sinó també perquè mai van ser al mateix temps, buscar el plaer d'una gran caiguda ut labore et dolore.\nEls dolors d'aquells que saben com buscar el plaer racional troben conseqüències que són extremadament, sinó perquè. Tampoc està més lluny, aquells que ho faria amb calma ipsum dolor sit amet quia, Minneapolis, vulgui obtenir, sinó també perquè mai van ser al mateix temps, buscar el plaer d'una gran caiguda ut labore et dolore.\nPerò us he d’explicar com va néixer tota aquesta idea equivocada de denunciar el plaer i elogiar el dolor i us donaré un complet compte del sistema., i exposar els ensenyaments reals del gran explorador de la veritat, el mestre constructor de la felicitat humana. Ningú no rebutja, no li agrada, o evita el plaer per si mateix, perquè és plaer, però\nTampoc hi ha ningú que estimi, persegueixi o desitgi obtenir dolor de si mateix, perquè és dolor, sinó perquè, de tant en tant, es donen circumstàncies en què la dolència i el dolor li poden obtenir un gran plaer. Per prendre un exemple trivial, que de nosaltres realitzarem exercici físic laboriós, tret d’obtenir-ne algun avantatge? Però qui té dret a trobar culpa amb un home que opta per gaudir d’un plaer que no té any\nPerò he de explicar a vostè com va néixer tot això idea errònia de denunciar el plaer i el dolor lloant, tot l'assumpte obert, i exposar els ensenyaments reals del gran explorador de la veritat, i el mestre d'obres de la felicitat humana es desenvoluparà en. Ningú rebutja, rebutja o evita el plaer mateix, perquè és el plaer, Els dolors d'aquells que saben com buscar el plaer racional troben conseqüències que són extremadament, sinó perquè. Tampoc està més lluny, aquells que ho faria amb calma ipsum dolor sit amet quia, Minneapolis, vulgui obtenir, sinó també perquè mai van ser al mateix temps, buscar el plaer d'una gran caiguda ut labore et dolore.


Els ventalls són un dels objectes de marxandatge més esperats cada any\nEl Mercat de Mar ha estat el primer punt on els Pabordes han començat a vendre el marxandatge de la festa\nA Vilanova i la Geltrú ja es respira Festa Major. I un dels signes inequívocs és la sortida de la capta dels Pabordes, que aquest matí ja han pres el Mercat de Mar per començar a recaptar fons per finançar la festa.\nAcompanyats de la txaranga Punt i Coma, i amb el ruc estirant el carro, els pabordes i pabordesses han voltat pels carrers del barri de Mar per vendre cartells, programes, ventalls, penjolls, samarretes, bosses, motxilles, barrets, mocadors, domassos, i fins i tot bodies i vestidets per als més petits.\nEls horaris de la botiga de Festa Major al TOC són: del 13 al 31 de juliol, de dilluns a divendres de 17.30 a 20.30 h, i dissabtes d'11 a 14 h i de 17.30 a 20.30 h.\nLa botiga s'instal·larà també a les voltes de la plaça de la Vila els dies 1, 2 i 3 d'agost de 17.30 a 20.30 h, i els dies 4, 5 i 6 d'agost de 10 a 13 h i de 17.30 a 20.30 h.\nPodeu consultar aquí tot el programa de Festa Major.


Andrés Pérez Domínguez: “Els espanyols de Mauthausen van ser els herois del camp” – Llegir en cas d'incendi\nL’autor publica 'El violinista de Mauthausen', novel·la d’espionatge on un republicà exiliat és enviat al camp de concentració\nAndrés Pérez Domínguez (Sevilla, 1969) publica la seva quarta novel·la, El violinista de Mauthausen (Algaida). Corre la primavera de 1940 a París, la francesa Anna i Rubén, un exiliat republicà espanyol, estan a punt de casar-se quan els nazis envaeixen el país gal i envien Rubén al camp de concentració de Mauthausen, trencant així tots els seus plans. Ells són dos dels vèrtexs d’un triangle al quals s’unirà un tercer que serà decisiu en les seves vides: l’enginyer alemany Franz Müller, un personatge que es dedica a tocar el violí per Europa després d’haver renunciat a treballar col·laborant amb els nazis. En la història també es creua un quart personatge, Robert Bishop de l’OSS, un espia que aconsegueix que Anna treballi per als aliats, prometent que farà tot el possible per treure a Rubén de Mauthausen, encara que ell mateix sap que això és impossible.\nAquesta no és la primera novel·la que centres en la Segona Guerra Mundial. És el teu tema estrella?\nDe les meves quatre novel·les, tres tenen a veure, de forma directa o indirecta, amb la Segona Guerra Mundial. La primera que vaig publicar en una editorial comercial, La clave Pinner, girava al voltant de la cèlebre Operació Mincemeat, una maniobra dels Aliats per enganyar els alemanys que va succeir al sud d’Espanya. M’interessa la Segona Guerra Mundial perquè, encara que va acabar fa 65 anys, això en termes històrics no significa res. Vull dir que ens resulta molt més proper del que pugui semblar. Però, sobretot, m’interessa aquesta època perquè és un moment fantàstic per explorar elements que formen part del que podria denominar-se el meu univers literari, com la traïció, la lleialtat, la redempció, la culpa o l’amistat.\nHas tingut contacte amb algun supervivient o alguns dels seus familiars a l’hora d’escriure El violinista de Mauthausen?\nQuan estava escrivint el llibre, no. Sí vaig llegir molts documents i biografies de supervivents. Després de la publicació de la novel·la sí que he pogut conèixer a familiars de supervivents, gent molt amable que es mostra molt agraïda perquè una novel·la s’hagi ocupat dels espanyols de Mauthausen. Malauradament, cada vegada queden menys amb vida. Els records són els que qualsevol pot imaginar. Però sí que he trobat en tots els testimonis una enorme dignitat que no fa sinó augmentar la meva admiració per aquests herois.\nSuposo que és impossible no sentir-se impactat a Mauthausen, tot i el temps…\nHe visitat Mauthausen diverses vegades, igual que altres camps de concentració. En tots ells sempre m’he imaginat als presoners en fila, els càstigs, m’he preguntat com seria la vida quotidiana al camp. Mauthausen té, a més, la famosa pedrera amb l’escala de 186 esglaons que els presos havien de pujar amb un bloc de pedra carregat a l’esquena. Diuen que sota cada esglaó hi ha sang d’un republicà espanyol.\nLa història dels exiliats republicans durant la Segona Guerra Mundial està poc reconeguda?\nPotser és que han tingut la mala sort de ser espanyols, i per això no han estat tractats per la Història amb la justícia o el reconeixement que es mereixen. Els espanyols de Mauthausen van ser els herois del camp, els que, per posar un exemple, van tenir el valor de crear una xarxa clandestina per treure els negatius del laboratori fotogràfic i amagar-los fins després de la guerra. Si en lloc d’espanyols fossin nord-americans, s’haurien fet diverses pel·lícules sobre ells, els coneixerien a tot el món.\nEn la seva novel·la hi ha influència dels clàssics de les novel·les d’espies, com John Le Carre o Graham Greene. És un gran seguidor?\nSí, però sobretot ho vaig ser de molt jovenet, i això m’ha marcat com a escriptor. Jo vaig créixer llegint a Le Carré i a Graham Greene, entre d’altres, i és inevitable que si en les meves novel·les apareix l’espionatge sigui des d’un punt de vista molt humà. Les meves novel·les són, sobretot, molt introspectives. El que més m’interessa és el que als personatges els passa per dins. Sempre he intentat donar a les meves trames d’espionatge una perspectiva espanyola, cosa que no és molt habitual. O almenys abans no ho era.\nPer què creu que un poble culte com l’alemany va caure en la barbàrie nazi?\nÉs difícil d’explicar i d’entendre. Suposo que era difícil apartar-se d’una marea col·lectiva de nacionalisme i d’eufòria, amb l’afegit de la humiliació i la crisi econòmica després de la Primera Guerra Mundial. Es van donar una sèrie de condicionants que van desembocar en l’arribada d’un tipus com Hitler al poder.\nDe gent com Franz Müller, el violinista de Mauthausen, no hi haurien molts a Alemanya…\nEstic convençut que sí. Gent que renegava del que succeïa. Però suposo que a molts, com a Franz Müller, no els va quedar més remei que formar part de la barbàrie. Des de la nostra perspectiva, l’any 2010, no resulta fàcil saber què hauríem fet en el cas d’haver-nos trobat en aquestes circumstàncies. ¿Ens hauríem oposat arriscant la nostra vida i la de la nostra família? ¿Ens hauríem callat i hauríem mirat cap a una altra banda?\nCreu que el reclutament de criminals nazis per part dels aliats és un altre dels temes poc tractats?\nNo crec que sigui un tema poc tractat. De fet, és un assumpte sobre el qual hi ha força informació. El que passa és que hi ha dues formes d’abordar aquest assumpte: es pot criticar la hipocresia dels aliats o comprendre el seu pragmatisme. Al final de la Segona Guerra Mundial està clar que hi haurà dos bàndols enfrontats, els soviètics i els aliats occidentals. I a l’Alemanya nazi hi havia gent molt preparada que podria ser molt útil en el futur. Les coses van ser així, ens agradi o no.\nDesprés de la descripció que fa de Mauthausen, un descobreix la fortalesa de l’ésser humà per seguir vivint tot i l’horror…\nJo crec que sí. L’ésser humà és capaç d’adaptar-se i de seguir endavant en les circumstàncies més adverses. Que els supervivents d’un camp d’extermini hagin pogut refer les seves vides és una prova més que clara d’això.\nAndrés Pérez DomínguezEditorial AlgaidaFélix OntañónLiteratura espanyolaNazismeSegona Guerra Mundial


Xavi Pascual : “Posarem el millor equip que tinguem” - FC Barcelona\nHomeSeccionsHandbolPrimer EquipNotíciesXavi Pascual : “Posarem el millor equip que tinguem”\nXavi Pascual : “Posarem el millor equip que tinguem”\nEl tècnic blaugrana evita les especulacions per al partit davant l’Osca i assegura: “Anirem a mort. Són dos punts més a sumar per intentar guanyar la Lliga”\nPascual, ha valorat el partit de la jornada 23 d'Asobal/ FOTO:Arxiu-FCB\nL’entrenador del FC Barcelona Intersport, Xavi Pascual, ha atès els mitjans informatius en la prèvia de la jornada 23 d’Asobal que enfrontarà els blaugranes al BM Huesca, dimecres a les 21 h al Palau.\nJugar sense especular\nEl partit davant l’Osca arriba enmig de l’eliminatòria de vuitens de final de Champions entre el Barça Intersport i el Bjerringbro-Silkeborg. Preguntat sobre si pensava fer rotacions, Pascual ha explicat: “Anirem a mort. Són dos punts més a sumar per intentar guanyar la Lliga. El que importa són els dos punts de demà. Posarem el millor equip que tinguem”.\nEl fet de jugar tres partits en tan poc temps ha estat valorat per Pascual: “L’equip té assimilat que ha de jugar Champions i Lliga al cap de tres dies. Ser al Barça significa tenir cada tres dies un partit oficial al màxim nivell. És la nostra feina i la nostra obligació”.\nPascual no creu que el fet de jugar de nou dimecres els passi factura: “El de Silkeborg va ser un partit intens i això ens agrada. Som un equip preparat per a aquests reptes; ara el que hem de demostrar és que al cap de tres dies ens hi tornem a posar. Diumenge va ser molt dur però ja ha passat. Ara el més important és Osca”.\nAmb més experiència\nEl BM Osca és el setè classificat de la Lliga en la segona temporada dels de l’Alt Aragó a l'Asobal. Aquesta bona marxa l’explicava Pascual: “Tenen més experiència a l'Asobal, això s’està notant. Tenen gent jove amb molta qualitat sortida d’aquí, com són Corrales, Saubich i Ruiz, i que els propers anys poder ser jugadors de selecció”.\n“És un equip molt més aposentat del que era l’any passat. És un club que, els propers anys, pot estar a dalt, amb incorporacions com Rochel, que els ha donat molta tranquil·litat al seu joc i més ritme de partit”, afirmava el tècnic blaugrana.\nPreguntat sobre la dificultat del partit de dimecres, Pascual ha afirmat: “La sensació que hi ha des de fora de l’equip és que qualsevol rival és fàcil. Nosaltres sabem perfectament el que hi ha, que és un rival que està jugant bé i que ha tret punts davant equips importants”.\nJernemyr i Tomás, dubtes\nPascual no ha fet pública la convocatòria per al partit de dimecres. Magnus Jernemyr i Víctor Tomás, aquest amb un cop a la mà dreta, són dubtes per al partit davant el BM Osca i fins poc abans del partit no es prendrà la decisió.\nEl Barça Intersport, ambició màxima a la Lliga\nPle de victòries a Osca (25-30)


El Prat al Día: L'ABS Pujol i Capsada rebra més recursos de la Generalitat\nL'ABS Pujol i Capsada rebra més recursos de la Generalitat\nMentre l'entitat del Transport Metropolità fa retallades als autobusos que afectem al tram final del barri de Sant Cosme. El departament de salut entén que s'han de fer determinades inversions al marge de la seva rendibilitat econòmica, per tal de garantir la igualtat de les persones més desfavorides.\nEl conseller de Salut, Antoni Comín, ha presentat el nou indicador socioeconòmic que, a partir de l’any que ve, s’utilitzarà per determinar l’assignació de recursos a les àrees bàsiques de salut (ABS) de Catalunya. Aquest indicador és el resultat d’un estudi que el Departament de Salut va encarregar a l’Agència de Qualitat i Avaluació Sanitàries de Catalunya (AQuAS), i que analitza la situació de les 369 ABS del país a partir d’uns criteris socioeconòmics més afinats que el que s’utilitzen en el model actual. L’objectiu del Departament és reduir les desigualtats en salut millorant l’assignació dels recursos amb què treballen aquestes àrees.\nEn aquest sentit l’AQUAS ha revisat la fórmula actual d’assignació dels recursos i n'ha proposat una de nova considerant, a banda d'altres factors com l'estructura demogràfica, determinades variables socioeconòmiques que afecten les necessitats de salut de la població. En concret, els determinants que s’han inclòs per calcular aquesta nova reassignació són 7: el percentatge de població amb ocupacions manuals; amb nivell d’instrucció baix; la taxa de mortalitat prematura; la d’hospitalitzacions evitables; el percentatge de població exempta de copagament farmacèutic; el de població amb rendes anuals inferiors a 18.000 euros; i el de rendes anuals superiors a 100.000 euros.\nL’anàlisi realitzat per l’AQUAS posa de manifest l’existència de territoris que, actualment, reben assignacions superiors o inferiors a la mitjana sense una consideració clara del seu nivell socioeconòmic. “En l’actual fórmula d’assignació tenen poc pes les desigualtats socials, vertaderes generadores de desigualtats en salut, però amb aquesta nova manera de fer les abordarem encara millor”, ha explicat el conseller abans de citar-ne altres objectius del nou indicador: ser comprensible, actualitzable anualment i aplicable a tots els territoris de Catalunya.\nUn mapa de necessitats en salut pràcticament únic a Europa\nAmb aquest estudi es disposa d’una radiografia més completa de la població catalana encaminada a destinar més recursos a aquelles àrees més necessitades. “Ara ens dotem d’un mapa de necessitats sanitàries que fins ara no teníem, que és un dels únics a Europa, que ha de ser indiscutible i que ha de romandre en el sistema per explicar el perquè del pagament de l’àmbit de la primària”, ha afegit Comín. Amb aquest diagnòstic ara fet, el sistema de finançament canviarà de manera progressiva i en dues fases.\nEn la primera, ja planejada, s’han identificat un total de 180 ABS que mereixen rebre més recursos dels que rebrien si se seguís el model de càlcul actual. A partir del 2017 i fins l’any 2021, s’hi destinaran 65 milions d’euros. En concret, el 2017, ja es destinaran 13 milions a les 180 ABS, dels quals quasi bé 3 milions aniran a les 25 ABS considerades prioritàries pel seu subfinançament: l’EAP Badalona Sant Roc; el Sabadell La Serra; el Mataró Ronda Gatassa; el Barcelona Ciutat Meridiana; el Badalona Gran Sol-La Salut; El Prat de Llobregat Pujol i Capçada; el Santa Coloma de Gramenet Santa Rosa; el Tarragona La Granja-Torreforta; el Terrassa Est; el de Constantí; el Barcelona Roquetes; el Mataró Rocafonda; l’Hospitalet de Llobregat Gornal; l’Hospitalet de Llobregat Pubilla Cases; el de Vilanova del Camí; el Tarragona Bonavista-La Canonja; el Sabadell Nord; el Sabadell Ca n’Oriac; el Barcelona Xafarines; el Sabadell Sud; el Mataró Ronda Cerdanya; el Santa Coloma de Gramenet Llatí; el de La Llagosta; el Barcelona Rio de Janeiro-Verdum i el Barcelona Besòs.\nEn la segona fase, en el marc del Pla Estratègic d'Atenció Primària i Salut Comunitària, el Servei Català de la Salut haurà d’haver realitzat determinats càlculs per actualitzar les assignacions de la totalitat de les ABS de Catalunya –incloses les 180 de la primera fase-, sota el requisit que aquestes assignacions siguin per addició pressupostària i no reduint-ne de cap ABS. “Tot plegat es tractarà de xifres importants, però estem parlant d’una actuació planificada amb rigor, per justícia i assumible des del punt de vista pressupostari”, ha emfatitzat Comín.\nL'ABS Pujol i Capsada rebra més recursos de la Gen...\nCampanya contra les múltiples violències a la dona...\nEl Paro en nuestra ciudad sube un 0,59% durante el...


Accés a la documentació de l’arxiu municipal en la fase 1 - El Miragall\nCultura i oci, Societat\nAccés a la documentació de l’arxiu municipal en la fase 1\n11.05.2020 13.15 h\n/ Fotos: Valerià Benetó\nDins la Fase 1 de desescalada i seguint els protocols marcats per la Conselleria de Sanitat de la Generalitat Valenciana, a partir de la pròxima setmana es reactiva el servei públic de l’arxiu municipal per a la consulta dels fons.\nAquesta consulta es farà preferentment per via telemàtica mitjançant correu electrònic arxius4@manra.org o al telèfon 671048988 dijous i divendres de 9 a 13h.\nSi és estrictament necessari l’accés a l’arxiu, aquest es farà mitjançant sol·licitud de cita prèvia a arxius4@manra.org, una vegada feta la sol·licitud l’arxivera confirmarà dia i hora per a fer la consulta.\nLes sol·licituds seran ateses per ordre de recepció.\nUna vegada facilitada la cita prèvia i segons les directrius marcades per Conselleria els usuaris hauran d’adoptar les mesures adequades per a protegir la seua salut i evitar contagis.\nDes de l’arxiu s’aplicaran les següents mesures:\nL’aforament a l’arxiu estarà limitat a 1 persona.\nEs posaran a disposició del usuari aigua, sabó, tovalloles de paper d’un sol ús i solucions hidro-alcohòliques.\nNo es podrà utilitzar l’ordinador d’ús públic.\nEls documents que tinguin accés les persones usuàries de manera presencial, hauran de quedar en quarantena mínim 10 dies abans de poder ser utilitzats de nou.\nEn les pròximes fases de desescalada s’aniran definit els criteris d’ús dels espais municipals segons les directrius que marquen les autoritats sanitàries i administracions corresponents.


query_builder 5 setembre 2012 14:38\nProtecció Civil: Mor un home ofegat a la platja de la Pineda, a Vila-seca (Tarragonès)\nProtecció Civil de la Generalitat (DGPC), a través del Centre de Coordinació d'Emergències de Catalunya CECAT, ha rebut avís aquest matí, a les 11.53 hores, de què una persona ha mort ofegada a la platja de la Pineda, a Vila-seca (Tarragonès).\nSegons les informacions que han arribat al CECAT, un home s’estava banyant al mar, a l’alçada del parc del Pinar del Perruquet, quan la seva dona l’ha trobat a faltar i ha alertat als socorristes, els quals han vist el cos de l’home flotant.\nRàpidament l’han tret de l’aigua i li han practicat les maniobres de reanimació fins a l’arribada dels efectius del Sistema d’Emergències Mèdiques (SEM), els quals han seguit amb la maniobra sense èxit. La víctima és Francisco MB, de 74 anys i veí de Lleida.\nFins al lloc s’han desplaçat dues ambulàncies del SEM, 5 patrulles de Mossos d'Esquadra, efectius de la Policia Local i la funerària.\nAmb aquesta ja són 20 les persones que han mort ofegades aquest estiu a les platges catalanes.


La Classe de Cinquè: de setembre 2015\nmates p11 numero 11, 12, 13 i 14\nEstudiar catala i castella\nmusica p 1 i 2\nPublicat per riber cinquè a dimecres, de setembre 30, 2015 Cap comentari:\ncatala estudiar control p 11 ,12 ,14 per dilluns 5\nCatalà fer fitxa per dijous\nmates p10 numero p 1 ,2,3,4,5\nPublicat per riber cinquè a dilluns, de setembre 28, 2015 Cap comentari:\nMÚSICA acabar pàgina 1 i 2\nMATES Activitats de la pàgina 9\nPublicat per riber cinquè a divendres, de setembre 25, 2015 Cap comentari:\nPer dimecres 30\nSocials: Acabar esquema\nPublicat per riber cinquè a dijous, de setembre 24, 2015 Cap comentari:\nper dilluns 28\ncatala:pag.14 numero4 i 5 i pag.15 preparar dictat numero 11\nMates: llegir i pensar pàgina 8\nSocials: pàgina 9, activitat 1 i 3\nPublicat per riber cinquè a dimecres, de setembre 23, 2015 Cap comentari:\nAquí teniu un enllaç per poder veure més imatges dels planetes del Sistema Solar.\nFotografies del Sistema Solar\nPer dimecres 23\nMATES: pàgina 6, act. 13, 14 i 15\nSOCIALS: acabar pàg 6, act. 1, 2 i 3\nPublicat per riber cinquè a dimarts, de setembre 22, 2015 Cap comentari:\nCATALÀ: NOMS INDIVIDUALS I COL.LECTIUS\nAquí vos deix un enllaç per practicar i repassar els noms individuals i col.lectius que hem estat estudiant avui a classe de català. Es tracta de relacionar cada nom individual amb el seu col.lectiu corresponent.\nPublicat per riber cinquè a dilluns, de setembre 21, 2015 Cap comentari:\nmatematiques: pagina 5 act. 5 , 6, i 7\ndijous 24 - 9\ncatala: pagina11 act.2,3,4 i pagina12 act.6 i 7\nPer dimarts 22\nPàg 12 - 13 copiar requadres i fer activitats 2, 4 i 6\nPublicat per riber cinquè a divendres, de setembre 18, 2015 Cap comentari:\nPer dilluns 21/09\nTornar a fer resum.\nParau atenció a les faltes, pensau a utilitzar punts i comes.\nNomés heu d'escriure els fets principals que succeeixen a la lectura, omitiu detalls que no aportin informació necessària.\nPublicat per riber cinquè a dijous, de setembre 17, 2015 Cap comentari:\nPer divendres 18 - 09\nAcabar pàg 4, act. 1,2,3\nPublicat per riber cinquè a dimecres, de setembre 16, 2015 Cap comentari:\nLES FUNCIONS VITALS DELS ÉSSERS VIUS\nA classe de Naturals estem estudiant les funcions vitals dels éssers vius. Aquí teniu el video que hem vist avui a classe per si el voleu tornar a veure i repassar les tres funcions vitals dels éssers vius.\nEtiquetes de comentaris: Naturals, Vídeos\nPer dijous 17 / 09\nPàgina 4 activitats 2 i 3\nPer dijous 17/ 09\nPàg 7, acabar activitat 2 i 5\nPublicat per riber cinquè a dilluns, de setembre 14, 2015 1 comentari:\nPer dilluns 14/9/15\nFer resum de la lectura de català del tema 1.\nPublicat per riber cinquè a divendres, de setembre 11, 2015 Cap comentari:\nJa ha arribat un nou curs. Llibres nous, estoigs, motxilles... tot és a punt per començar cinquè! Tot un any per davant per anar descobrint i coneixent el món amb els companys. Encetar nous camins sempre és emocionant i de ben segur que ens trobarem situacions de tot tipus, bones i dolentes, interessants i avorrides, però de totes les experiències podem treure bon profit.\nAquí vos deix un poema per donar-vos la benvinguda i desitjar-vos molta sort en aquesta nova etapa!\nPublicat per riber cinquè a dijous, de setembre 10, 2015 2 comentaris:


Els matins - Les notícies del 09/01/16: Fred siberià i incerteses polítiques\nLes notícies del 09/01/16: Fred siberià i incerteses polítiques\nL'onada de fred siberià a Europa ha causat una trentena de morts per hipotèrmia. Una de les principals preocupacions són els camps de refugiats de les illes gregues que en molts casos hi ha més de mig metre de neu.\nAquí el curs polític torna a arrencar amb algunes incògnites, una de les quals l'aprovació dels pressupostos amb la incertesa de quina serà la posició final de la CUP. Demà, farà un any que Carles Puigdemont és president de la Generalitat després d'accedir-hi arran de la renúncia d'Artur Mas. Puigdemont voldria acabar el seu mandat amb la convocatòria d'un referèndum sobre el futur polític del país.\nEl musical "La la Land" s'ha emportat aquesta matinada tots els premis a què optava. En total s'ha endut set Globus d'Or en la gala que obre l'any de guardons cinematogràfics. Meryl Streep rep el premi honorífic a la trajectòria. I "Moonlight", per sorpresa, s'endú el Globus d'Or a la millor pel·lícula dramàtica.\nAquest clip és de: Els matins - 09/01/2017\nEls titulars del 09/01/16: Onada de fred siberià a Europa\nNeus Munté: "No veig cap senyal de l''operació diàleg'"\nLa tertúlia (1/2) del 09/01/16 sobre com el fred agreuja el drama dels refugiats i les incerteses polítiques\nLa tertúlia (2/2) del 09/01/16: Menys connectats amb la feina, fora de l'horari laboral\nOn és la Carolina Salgado? El pare l'ha de localitzar abans d'un any per poder exercir la custòdia que li ha concedit el jutge\nCanviar de vida i/o vida que et canvia\nAquest any sí: El propòsit de menjar saludablement\nSegarrencs que fan excursions per anar a veure el sol perquè ja són massa dies de boira\nAres Teixidó ens fa un avançament del nou concurs "Tot o res" a "Els matins"\nEl comentari d'Empar Moliner sobre algunes propostes de García Albiol\nÉs possible entrar amb 3 càries i sortir amb 9 dents menys? Parlem del cas iDental\nA la taula d'actualitat (09/01/16), l'anàlisi de l'any polític


Entrenar: 10 consells per tornar a agafar el ritme d'entrenar\n10 consells per tornar a agafar el ritme d’entrenar\nQuan tornem de vacances no sempre resulta senzill tornar a agafar el ritme ni la rutina d’entrenar que teníem. Aquestes 10 pautes t’ajudaran a tornar a recuperar la forma física perduda, a planificar els teus objectius i a arribar allà on tu vulguis.\n“És millor quedar-te amb ganes de més i cuidar-te per evitar l’esgotament i també les lesions.”\n1. Tingues paciència i constància\nÉs probable que just abans de marxar de vacances estiguessis al màxim del teu rendiment i ara, si no has pogut entrenar durant l’estiu, et trobis que no ets el mateix o la mateixa quan tornes a trepitjar el gimnàs. Sigues prudent i treu-te del cap la idea de menjar-te el món des del primer dia. És millor quedar-te amb ganes de més i cuidar-te per evitar l’esgotament i també les lesions. Vés a poc a poc i renuncia a estar al mateix nivell que quan vas marxar, ja hi arribaràs… Recorda que cal ser constant i no posar-se més pressió del compte i també celebrar els teus èxits encara que a l’inici et puguin semblar petits.\n2. Esforça’t i realitza totes les sessions dels primers entrenaments\nMalgrat que et costi, malgrat les tiretes i el cansament, no deixis d’anar a entrenar. Es diu que es tarda entre 21 i 31 dies a interioritzar un nou hàbit. Compromete’t amb tu mateix o tu mateixa i no deixis d’anar a entrenar cap dia. Et facilitarà aquest camí el fet de no buidar-te el primer dia i també de marcar-te clarament els objectius de cada sessió de manera que siguin assequibles i assumibles per a no desanimar-te.\n“Tenir objectius a curt termini també t’ajudarà a millorar cada dia una mica més i que els bons propòsits que tens en tornar de les vacances\nno es quedin en no res.”\n3. Marca’t objectius a curt termini\nSi no et marques objectius a curt termini, et pots desanimar més fàcilment i arribaràs a oblidar per què entrenes. Tenir objectius a curt termini també t’ajudarà a millorar cada dia una mica més i que els bons propòsits que tens en tornar de les vacances no es quedin en no res. En aquest sentit, cal tenir present que les persones amb millor condició física noten amb més dificultat les millores, mentre que, al contrari, aquelles que comencen a entrenar notaran més fàcilment els beneficis d’entrenar. Per a marcar-te aquests objectius a curt termini no dubtis a demanar l’assessorament d’un professional que t’ajudi a ajustar el teu pla d’entrenament a les teves necessitats i característiques personals (edat, forma física, objectius, lesions, etc.).\n4. Millor amb baixa intensitat i més volum\nA l’inici del teu retorn a la rutina d’entrenament opta per una activitat aeròbica de baixa intensitat però de més volum. Per anar guanyant resistència a poc a poc i sense risc de lesions és més aconsellable entrenar durant més temps a baixa intensitat que optar per un entrenament de més intensitat d’entrenament i menys volum. La intensitat de l’entrenament aeròbic ha de situar-se al 60% (unes 114 pulsacions per minut) durant les primeres sessions i després cal anar pujant la intensitat fins al 75%. Si corres, has de poder mantenir una conversa sense ofegar-te. La Freqüència Màxima d’entrenament es calcula restant a 220 la teva edat i, la xifra d’aquest resultat, es multiplica per 0,6 o bé per 0,75.\n“Si quedes amb un amic o entrenes amb un equip, et serà molt més senzill no saltar-te cap sessió d’entrenament i també arribar a assolir els teus objectius.”\n5. Entrena acompanyat\nPosat-t’ho fàcil i entrena en bona companyia per fer del moment d’entrenar un moment també de relacionar-te i de diversió. Si quedes amb un amic o entrenes amb un equip, et serà molt més senzill no saltar-te cap sessió d’entrenament i també arribar a assolir els teus objectius. L’un per l’altre us donareu els ànims i les pautes necessàries per seguir millorant i serà més divertit i competitiu. Entrenar es convertirà segur en una cita ineludible a l’agenda!\n6. Marca’t un objectiu a llarg termini\nMarcar-te un objectiu a llarg termini, com per exemple pot ser participar en una competició cap allà el mes de juny o de juliol, es convertirà en una gran font de motivació per aconseguir millores cada dia, que el teu rendiment no baixi i que no abandonis la teva rutina d’entrenament. Està comprovat que qui té una fita important al final de la temporada realitza més fàcilment un entrenament sense alts i baixos. Tria allò que et faci més il·lusió en funció de l’esport que més t’agrada. Pot ser des d’apuntar-te a una carrera d’uns 5.000 metres o 10.000 metres, com és la Cursa Besòs-Maresme que es celebra al juny, fins a una marató, un triatló o un aquatló…\n“Si vols evitar lesions, no et saltis l’escalfament ni tampoc els estiraments que sempre pensem que estan de més.”\n7. Apuntat a competicions curtes i assumibles\nA més de la gran fita, cada dos mesos has de fer un test per anar veient quina és la teva evolució i quin és el rendiment. T’ajudarà també en aquest cas tenir l’assessorament professional d’un entrenador personal i també participar en una prova menys exigent que et permeti veure quins són els teus punts dèbils. Quan tries aquestes competicions per veure com estàs de forma física i com evoluciona el teu rendiment, has de triar aquelles que són curtes i assumibles, perquè així no acabin tenint l’efecte contrari i et desmotivin. Procura demanar assessorament també en aquest sentit per no decebre’t.\n8. Un escalfament llarg i molts estiraments\nSi vols evitar lesions no et saltis l’escalfament a l’inici de cada sessió d’entrenament ni tampoc els estiraments en acabar una part de l’entrenament que sempre pensem que sobren. Després d’una llarga parada, tant l’escalfament com els estiraments són fonamentals per evitar lesions quan el cos està més rígid i desentrenat. No oblidis que un entrenament equilibrat cal que dediqui un temps a esclafar la musculatura, un temps a l’entrenament cardiovascular, un temps a l’entrenament muscular i finalment un temps, no menys important, als estiraments. De la mateixa manera que l’escalfament fa que els músculs agafin temperatura per a poder rendir, els estiraments ajuden a fer que aquests es recuperin de l’entrenament i no quedin contracturats ni fatigats.\n“Variar el teu entrenament ajudarà el teu cos a millorar més ràpidament.”\n9. Cuida la teva alimentació i hidrata’t bé\nAl tornar a entrenar procura seguir unes pautes nutricionals per a menjar de manera equilibrada (aliments amb pocs greixos i sobretot verdures i fruites de temporada) i per a mantenir-te ben hidratat. Cal beure dos litres d’aigua cada dia. Oblidar aquest punt pot fer que el teu rendiment no millori malgrat les sessions d’entrenament. Opta per aigües poc mineralitzades i sense clor i fes que la botella d’aigua sigui la teva companya durant l’entrenament. Recorda que juntament amb l’exercici, la teva alimentació et pot ajudar a evitar el malestar que sovint acompanya la fi de les vacances i la tornada a feina.\nPer ser constant i mantenir la teva rutina d’entrenament és important fer de l’entrenament un moment plaent i divertit. Per aconseguir-ho t’ajudarà combinar el teu pla d’entrenament habitual, amb la pràctica d’activitats dirigides com la Zumba, la boxa, el cycling o el ioga; totes elles són un bon aliat per a recuperar la condició física perduda. Variar el teu entrenament ajudarà al teu cos a millorar més ràpidament.\nMontse Galcerán, coordinadora de Piscina a CEM Maresme.\nCategoria: Salut 12 Setembre, 2019\nEtiquetes: condicionament físicconsellsEntrenamentgimnàspostvacancesrutina\nAnteriorPrevious post:Entrena Indoor per gaudir més OutdoorSegüentNext post:Combat l’estrès i afavoreix la recuperació muscular: nova zona Spa CEM Bac de Roda\nR&B, combat l’estrès i crema calories amb la nova activitat exclusiva del CEM Júpiter\nConnexió neuromuscular: què és i beneficis\nBoardfit: Què és i quins beneficis ens aporta?\nVisita també el Blog de la Fundació CET10\nTrobaràs tota l’actualitat del món de l’educació, el lleure, els valors i molt més. Llegeix-nos!\nComplementa el teu entrenament amb píndoles d’entrenament específic\nL’HBX, l’entrenament funcional antiestressant que triomfa al CEM Maresme\nCombat l’estrès i afavoreix la recuperació muscular: nova zona Spa CEM Bac de Roda\nEntrena Indoor per gaudir més Outdoor\nabdominals aigua aire boxa CEM Júpiter cem maresme cet10 CETCycle cicloturisme coaching condicionament físic Connexió neuromuscular core crema de calories Entrenament esport esport escolar esports a l’estiu estiu evitar lesions exercici exercici cardiovascular exercici d'alta intensitat exercici físic fisio Fisioterapeuta fisioterapia fitness funcional hidroterapia hàbits infants kids natació nutrició osteoporosi patologia postvacances psicologia punció seca R&B rem respiració salut senderisme


tobuushi: de juny 2013\nLost & Found, Wasuremono\nEl dissabte passat vam anar a Tòquio per celebrar la revetlla de Sant Joan amb els amic catalans residents a la capital.\nDe camí ens vam deixar al tren la bossa amb la muda de la canalla, i la càmera que uso sovint per il·lustrar aquest blog.\nNo ens vam adonar de la pèrdua fins que no vam arribar al destí desprès de fer transbord, ja us podeu imaginar el greu que ens va fer, més que res per les fotos que hi havia dins la càmera.\nPer sort els trens eren de la mateixa línia, la Tokyu Toyoko Line, i vam poder avisar de seguida al cap d'estació.\n"Wasuremono" ( objecte oblidat ), a partir d'aquí es quan dons gràcies a déu de viure al Japó, el mecanisme es va posar en marxa, al cap de mitja hora, un dels dos empleats dels ferrocarrils que viatgen al tren ( el conductor i el vigilant de cua ) va localitzar la bossa. Malauradament les normes diuen que l'objecte ha d'arribar al final de la línia, en aquest cas Ikebukuro a l'oficina d'objectes perduts, i des d'allí es pot reclamar.\nDic que és una sort que això ens passés al Japó ja que dubto que en un altre país haguessin recuperat la bossa, i per una altra cosa de la qual haig d'estat agraït a la companyia Tokyu Toyoko, l'Aya i una amiga seva que ens acompanyava van viatjar gratis des de la nostra estació fins al final de la línia, imagineu-vos anar des de Arc de Triomf fins al Prat gratis, tenint en compte que els bitlles japonesos són molt més cars que els de la TMB i que l'empresa és privada. Bé doncs, tant Aya com la seva amiga van anar i tornar de franc, un viatge que els hagués costat 10 euros entre les dues, ves per on.\nAixí doncs la història va acabar bé, tenim la càmera i els calçotets d'en Miró.\nEl millor del cas es que jo tenia clar en tot moment que ho recuperaríem, m'estic tornant optimista japonès.\nPublicat per tobuushi a 11:35 p. m. 3 comentaris:\nGene Kelly cantava allò de: canto i ballo sota la pluja... A la peŀlícula Cantant sota la pluja ( 1952 ). Aquest mes de Juny a començat al Japó la temporada de pluges el "Tsuyu", o en teoria perquè de moment no plou.\nPer celebrar aquesta estació tan assenyada dins el calendari japonès, se'm va encarregar de fer una il·lustració que fa dies es va publicar al Facebook i que un podeu descarregar de la pàgina de L-style per smartphones.\nCom ja va passar amb una altre il·lustració que vaig fer, els companys de les botigues de l'empresa on treballo també s'han dedicat a fer parodia del dibuix. I a mi m'encanta...\nSobretot si ho fa algú tan bufó com l'Aizen-chan. L'Aizen és dependenta de la nostra botiga de Nakano, a part també juga a dards, li agrada el cosplay ( okatu total ) i fa de model ocasionalment.\n雨に唄えば ( ameniutaeba ), cantant sota la pluja...\nAquest dilluns Aizen-chan va començar a treballar a l'oficina, estava una mica neguitosa perquè no sabia si m'havia enfadat o no, així que em va venir a veure per demanar-me perdó per haver fer parodia del meu dibuix, però jo la vaig rebre amb un regal, una impressió fotogràfica de la iŀlustració que li va agradar molt.\nJa em quedat que el mes vinent provarà de fer una altra parodia de la següent il·lustració, doncs que es vagi preparant perquè no serà fàcil, un spoiler, Tanabata.\nPublicat per tobuushi a 10:30 p. m. 4 comentaris:\nEtiquetes de comentaris: Coses de la feina, del dia a dia, Japó Freaky, personal


LO TIO GOS AL GORRO FRIGI\nArribem a Montserrat de bon matí i prenem el cremallera de Sant Joan, i amb la targeta federativa et fan descompte. Que bé! Envoltats com no, per 10.000 japos que venen a fer turisme una mica lluny de casa seva.\nEn arribar dalt, prenem el camí senyalitzat cap a Sant Jeroni., apte per a tothom, que ens deixa en uns 10 minuts davant a peu de les vies del Gorro Frigi, passant de llarg la Gorra Marinera , la Magdalena inferior i superior. Trobem en aquest camí unes baranes de ferro i m’enrecordo d’una anècdota i d'una llegenda. Diuen que anys enrera un escalador pujava una de les vies del Gorro Frigi i va caure, i sense saber com, damunt una petita creu que es troba a uns 5 metres de terra i en rebotar, després va donar-se un fort cop al cap contra la barana. Va ser tan fortes les contusions que va morir. Pero l’anècdota ve de que en aquell moment passava per allí un monjo benedictí que li va donar l'extremaunció.\nQuant a llegendes, diuen que l’escalador Haus Estrem, escalant la via que porta el seu nom al Gorro Frigi, el va sorprendre una forta i llarga caiguda amb tanta mala sort que el du a un trist final: la ditxosa barana li secciona el cap, que rodola pendent avall, i del que no es troba ni rastre mai mes. Passats els anys, la gent que passeja per aquest indret de nit i amb boira tenen l'esglai de la presencia d'un esperit que busca el seu cos...jejeje.\nBé, després de tot són anècdotes, i “naltros” seguim amb lo “nostro”, que és escalar i passar-ho bé. Arribant a una mena de bancs de pedra per seure aprofitem per esmorzar una mica i posar-nos l'arnès, preparar el material i les cordes. Amaguem les motxilles i ens dirigim donant el tomb al Gorro Frigi fins al peu de la nostra via en el que trobarem uns para-bolts de color groc i una inscripció, TIO.\nLa primera tirada marca la ressenya de IIIº/ IVº i es deixa fer be, trobant grans presses per agafar-se i molts para-bolts pintats de groc on assegurar-se. S'ha d’anar amb compte els darrers metres abans d’arribar a la reunió, ja que hi ha un flanqueig sobtat cap a l'esquerra.\nLa segona i la tercera tirada d’un grau similar, les empalmem en una de sola, sortint uns 50 metres de tirada molt macos i fàcils (IVº/IIIº).\nLa següent tirada la fem a l'ensamble per ser massa fàcil (IIº), encara que amb prou feines arrepenjes les grapes al terra, tot i així ens assegurem als parabolts que anem trobant.\nI arribem per fi a l'ultima tirada de 35 metres que marca que es la mes difícil, cotada de 6a o A0 i després IVº+ , començo per una placa molt vertical amb presses petites però bones d'agafar i trobant uns bons merlets i forats surto triumfant sense fer cap A0.\nUn cop al cim ens trobem dues cordades que havien pujat per diferents vies: una de dos “xavals” de 60 anyets i l'altra d'una parella de guiris, ell de 74 anys i ella uns 60 i jo em queixo que en faré 50 aviat, je,je...\nAra toca la sessió de fotos de rigor al cim, amb una vista de 360º de les diferent agulles i cims montserratins (el Cavall Bernat. la Mòmia. la Prenyada. la Panxa del bisbe, el Mont-gros.Sant Jeroni. El Bruc, Manresa...). Tot seguit prenem el camí de baixada. Bé, lo de camí és relatiu perquè baixes per una ferrada equipada i per si vols, pots rapelar també en trams una mica verticals, ens porta al collat i d'aqui al camí principal.\nAgafem les motxilles i ens dirigim a peu passant pel Pla dels ocells , passant per davant de la Panxa del bisbe i el Pas dels francesos, amb no sé quants centenars d’escales avall que arriben al Monestir a fer unes birres i després cap a casa.\nI fins aquí la ressenya d'en Cisco, que a més d'obrir.nos els llargs ara també l'hem enredat a escriure, i de gratis!!!!!!!!!!!!!!! per més info de la via mireu per qui:\nI aquí és on començo jo a dir quatre apunts de la via. I no perquè ho faci millor que lo Cisco, si no perquè este bloc és per si ha cap altre escalador tonto al món a part de natros dos, en dubtem però per si cas ha de sàpiguer el nostre parer, perquè per sort del Cisco, ell no és un escalador tonto. Nem al gra. És una via fàcil, no pateixes gens ni mica, i més aviat d'estiu, perquè per poc que matineu fareu gairebé tota la via a l'ombra. Als primers llargs no cal que patiu els peus de gat, amb bambes ho anireu trampejant bé. Només els primers metres la roca és bruta per la proximitat del bosc, després conglomerat immillorable amb còdols de totes mides i formes. Només algun pas puntual us haureu de fixar en les preses. És possible que algun pas se us faci més difícil pel fet que de seguida us heu acostumat als bolus grossos i a repenjar tota la bamba en una repisa amb vistes al Cavall Bernat, què és la fita que esteu desitjant pujar. L'últim llarg el podeu afrontar de dues meneres:\nSi teniu necessitat de treure-vos el 6a en lliure, poseu.vos los peus de gat, ja que hi ha un passet on us faran falta. Les xapes estan prou aprop per tibar d'A0 en qualsevol moment, i a més, són els primers quatre metres del llarg, amb una R comodíssima i gairebé sense possibilitat de fer.se mal. És un bon lloc per treure's un 6a.\nSi no voleu portar els peus de gat, agafeu un estrep, amb un parell de passos quasi que ja en sortireu, després un pas vertical de quart però amb uns cantos enormes us deixaran a tocar del cim. ESPECTACULAR!!!!!!!!!!!!!!!!!!!!!! La veritat és que és una passada de cim, el vai disfrutar mooooltíssim. També s'ha de tindre en compte que sóc un neòfit de Montserrat. Però atenció, no us podeu relaxar, la baixada no la fas amb les mans a la butxaca, esteu en una agulla i heu d'estar amatents!!! La baixada és fa tot seguint la Normal, equipada amb cables cadenes. No és un passeig, hi ha trams prou verticals on cal fer força amb els braços per baixar amb seguretat, un guants de cuir no us farien gaire nosa. I si la roca és mullada o esteu valdats, o teniu vertigen o porteu infants no vos ho penseu gens ni mica. Com que porteu cordes, feu ràppel, amb el casc!!! Hi ha instal.lacions muntades. I per baixar la canal que us porta al camí de Sant Jeroni, tres quarts. Hi han cordes fixes, que us faran molt de servei en el cas que el terra sigui moll, que a mi em sembla que no deu ser massa infreqüent donat el tipus de vegetació que hi ha. Me va semblar veure alguna bleda espectacular, potser no ho era, però jo creia que era un arbust i allí me va semblar veure arbres!!!!!!!!!\nRes, només dir que és una via per disfrutar sense cap mena de pretensió i que us pot deixar un gran regust de boca, si no fos que encabat has de pasar per Montserrat amb la seves gentades amunt i avall.........


Hamburguesa sintètica | agropres\nPosted on Agost 7, 2013 by agropres\nQue des de el neolític l’espècie humana criï animals pel seu consum no és excusa que justifiqui tradicions ancestrals. Els temps canvien i les tecnologies s’imposen. Fa uns anys, quan veiem als astronautes menjar preparats liofilitzats, pensàvem que el futur de la nostra alimentació aniria cap aquestes menges (sic).\nAra, estiu del 2013, uns científics holandesos presenten la primera hamburguesa sintètica obtinguda a partir de cèl·lules mare de vaca en un laboratori i, diuen, que gairebé té gust de carn.\nL’avenç científic és indiscutible com a experiment i novetat. Una massa compacta de color blanc, eixuta i sense sabor que requereix un complex procés de laboratori i que té un cost. Que li calen substàncies químiques que cal saber d’on es sintetitzen i també a quin cost. Que necessita tot un procés industrial amb la incorporació de cèl·lules de greix per donar-li textura i ingredients pel sabor. Tant el greix (d’origen animal?) com el sabor (d’origen químic?) caldrà saber d’on surten i a quin cost. Tot plegat, un munt de requeriments que, a part del seu cost, necessiten indústria amb les seves conseqüències ambientals i de salut.\nCarns menys agressives al medi ambient\nCentrar-nos en una alternativa només a la carn de vacum és molt tendenciós. Hi ha altres carns d’origen animal que son menys agressives al medi ambient i que es podrien potenciar. Penso, per exemple, en la carn de conill que, a part de ser carn blanca amb poc greix i baix contingut de colesterol, no competeix necessàriament amb els aliments que prenem els humans car es pot aconseguir a base de productes vegetals que no consumim les persones i amb una tirallonga de subproductes i restes vegetals.\nDir que l’hamburguesa sintètica redueix un 90% la necessitat de terra i aigua és no dir la veritat. Un 90% de que. Els percentatges, per si sols, no expressen realitats copsables. Si jo tinc 1000 i gasto 10, utilitzo un 1%. Però si tinc 100 i gasto els mateixos 10, utilitzo un 10%. Igual passa amb l’energia… com es calcula aquesta reducció?.\nSi tot aquest enrenou està orientat a solucionar l’escassetat de carn en el futur, mes valdria orientar els recursos a trobar alternatives de producció i d’espècies menys agressives al medi i no tant a cercar productes sintètics obtinguts al laboratori i amb química. Si es vol garantir proteïna animal a una població creixent en la demanda, el futur s’ha de fonamentar en una ramaderia ben estructurada i ecològica.\n« Fires d’agost de 2013 Dubten que l’hamburguesa generada a partir de cèl•lules mare sigui una alternativa de futur »


Headquarters of Barcelona Activa - Arquitectura Catalana .Cat\nHeadquarters of Barcelona Activa\nL’edifici a rehabilitar, unes antigues instal·lacions de l’empresa Hispano Olivetti, està situat en una zona de la ciutat de Barcelona que està tenint una ràpida transformació. El tradicional aïllament que sofria aquesta part de la ciutat es resoldrà amb l’obertura de vials que uniran d’una forma definitiva la resta de la ciutat. Aquestes circumstàncies expliquen l’adquisició i reconversió d’un edifici com el que ens ocupa, malgrat el seu aïllament actual. L’edifici es construí als voltants dels anys 50 i consta de soterranis, baixos i tres plantes. La seva estructura és de formigó armat i es composa d’uns grans pilars aparellats amb tornapuntes que ajuden a salvar les grans llums del forjat i és en certa manera una rèplica de l’edifici contigu, les Indústries Olivetti, i que pel seu interès en l’expressivitat estructural, mereix ser conservat. El projecte havia de transformar la planta lliure actual en una altra compartimentada en petits tallers de superfície variable entre 30 i 100m2, que fos capaç d’albergar les activitats diverses d’un centre de creació d’empreses. En l’organització de la nova planta es mantenen els nuclis d’accés vertical, escala, ascensor i muntacàrregues i s’afegeix una nova escala d’incendis exterior, d’acord amb la normativa d’incendis vigent. La distribució dels tallers es realitza amb parets de bloc de formigó pintat fins a 2,40m d’alçada, amb la intenció de mantenir un sostre unitari que permeti una millor percepció de l’espai i que alhora faciliti la il·luminació natural de la planta, així com un traçat de les instal·lacions més pràctic i racional. La privacitat de cada taller queda assegurada per la col·locació d’unes malles de tela metàl·lica penjades dels sostre, que aïllen cada taller, tant del contigu com dels accessos generals. Davant de l’edifici existent es col·loca una petita construcció que alberga les oficines del centre; la seva posició qualifica els accessos al centre, un peatonal i l’altre rodat, per les mercaderies que des del soterrani arriben a les plantes. Es construeix també una gran marquesina translúcida que protegeix l’entrada als edificis i el moll de càrrega del soterrani.\nItalo Lauro, Josep Maria Soteras i Mauri


Miércoles, 11 Julio 2018 20:35\nSi el Palau Ducal és la casa dels ducs de Gandia, la col·lecció de Santa Clara són les obres d'art úniques i originals d'aquella família, eixides de les mans d'artistes tan importants, com ara, Ribera, Macip, Salzillo, Joan de Joanes, Paolo de San Leocadio o pintors de l'escola de Ribalta. Es tracta de valors culturals del patrimoni valencià de primera magnitud que mereixen ser exposats i admirats.\nL'apertura, després de dos anys, ha estat possible amb la signatura del conveni que va tindre lloc a finals de març amb l'alcaldessa de Gandia, Diana Morant; el vicari general, Vicente Fontestad; i amb el Monestir de Santa Clara de Gandia, amb el qual l'Ajuntament de Gandia cedeix la Sala d'Homes de l'antic edifici de l'hospital de Sant Marc a l'Arquebisbat de València per a la instal·lació, gestió i obertura al públic del Museu de Santa Clara. Per la seua banda, el monestir de Santa Clara cedeix la col·lecció artística a l'Arquebisbat.\nEl Museu millora el context expositiu respecte a l'anterior etapa i exhibeix peces que no cabien o que estaven en procés de restauració, com per exemple, una obra de Vicent Macip dedicada a Sant Antoni de Pàdua o un Crist Jacent del segle XVII. Destaca un espai Borja amb la col·lecció completa de relicaris que el Papa Alexandre VI va regalar al convent de Santa Clara i s'obri una sala amb retrats de les abadesses.\nReobrir el Museu amb part d'este tresor sempre ha estat un dels compromisos de l'Ajuntament des que es va tancar perquè sempre s'ha defensat que este vast patrimoni que té Gandia ha de ser respectat i valorat per tothom. Així que, des de hui, la capital de la Safor tornarà a tindre un nou enclavament cultural que servirà també per a mostrar als turistes la vertadera riquesa de la primera Capital Cultural Valenciana de la història.\nL'hospital Sant Marc és un dels edificis arquitectònics i patrimonials més emblemàtics i referents de la nostra ciutat què, des del segle XIV fins a 1973 va mantindre la seua activitat sanitària de manera ininterrompuda.\nEl Museu de Santa Clara completa el Centre Museístic Hospital de Sant Marc, el qual està també integrat pel Museu Arqueològic (MaGA), que ocupa el que abans era la capella; les exposicions temporals, que estan en el que era la Sala de Dones de l'hospital; i l'Espai Telles, el primer centre d'art per als xiquets.\nD'aquesta manera, es compleix amb l'objectiu del govern de convertir este conjunt històric i patrimonial en un centre museístic, que contribueix sense cap dubte a ampliar l'oferta turística cultural i expositiva de la ciutat de Gandia.\nMás en esta categoría: « A menys d'un any d'eleccions Gent d'Oliva es desvincula del Pacte de Govern Municipal Presentació dels càrrecs de les Festes dels Moros i Cristians d’Oliva de 2018 aquest dissabte »


Cementiri - Collserola - Cementiris de Barcelona CBSA\nCementiri del parc natural\nPàgina inicial/Cementiris/Cementiri – Collserola\nCementiri – Collserola\t2021-07-23T11:36:34+00:00\nde 08:30 a 14:30 i de 15:30 a 17:30\nHorari d’estiu (del 1 de juliol al 30 de setembre)\nDe dilluns a divendres (no festius): de 08:30 a 14:00 h i de 15:30 a 17:30 h\nCaps de setmana i festius, de 08:00 a 14:30 hores\nCtra. Nacional 150. Km 1,5.\n102. Divendres a diumenges i els festius:\nPrimera sortida des de Barcelona: 10:00h\nDarrera sortida des del cementiri: 15:00h\n104. Dissabtes, diumenges i festius\nDarrera sortida des del cementiri: 13:00h\nMapa Cementiri Collserola\nEl de Collserola és un cementiri mediterrani amb una ordenació ortogonal de tres o quatre blocs de nínxols generalment de cinc alçades. Una de les característiques d’aquest cementiri és la vegetació que trombe ja a la carretera d’accés i que és repeteix a tot el recinte, que ens recorda que ens trobem en un parc natural.\nEl cementiri està dividit en 18 agrupacions i és el prototip de cementiri modern pensat per accedir en cotxe. El recinte segueix les directrius de l’època en que va ser planificat, deixant l’ostentació dels grans mausoleus d’altres cementiris de la ciutat. Aquest és un cementiri funcional on abunden els nínxols amb una ornamentació senzilla.\nfinals dels anys 60, el cementiri de Montjuïc no tenia més capacitat d’ampliació. Com dintre del terme municipal de Barcelona no hi havia espai, al trobar-se la ciutat limitada per la serra de Collserola i el mar, el cementiri de Collserola es va construir en el pulmó verd de la ciutat.\nEl 27 de juny de 1972 es va inaugurar el nou cementiri en una zona de bosc de 180 hectàrees als contraforts de la serra de Collserola entre el municipis de Cerdanyola i Montcada i Reixac.\nL’any 1997 es va inaugurar el primer recinte islàmic al Cementiri de Collserola amb un centenar de tombes que es van construir orientades a La Meca. Fruit del compromís adquirit entre la Comunitat Islàmica de Barcelona i Cementiris de Barcelona, s’ha pogut donar sepultura a moltes persones de la ciutat de Barcelona, resta de Catalunya i d’altres Comunitats Autònomes que professen la religió musulmana i han triat quedar-se a Barcelona i no retornar al seu país d’origen.\nL’any 2017, es va posar en marxa el segon recinte islàmic amb dos objectius principals: Donar servei als musulmans nascuts, residents o morts a Barcelona i garantir, en la mesura del possible, la no limitació dels drets individuals en funció de les característiques de la seva tradició religiosa.\nActualment, el recinte islàmic compta amb sepultures disponibles per a les persones de religió musulmana i ja s’està projectant la seva ampliació amb la construcció de noves tombes, així com de blocs de nínxols amb previsió de tenir-ho enllestit a finals de l’estiu de 2021. Tot i això, per tal de cobrir les necessitats, a curt termini, abans de la finalització d’aquest projecte es preveu tenir construïdes altres noves tombes per complementar el recinte actual.\nDavant la situació excepcional provocada per la Covid-19, Cementiris de Barcelona posa a disposició de la comunitat no barcelonina tombes i nínxols al Cementiri de Collserola que també compleixen amb els principals requeriments de la religió musulmana. Si el difunt és enterrat ara, al cap de 2 anys, si la família ho desitja, pot repatriar-lo al país d’origen sempre que l’Autoritat Sanitària o Judicial així ho permeti.\nServeis al cementiri de Collserola


Lleida crea el primer grup d'acompanyament al dol per a nens de 7 a 9 anys | Catalunya Religió\nLleida crea el primer grup d'acompanyament al dol per a nens de 7 a 9 anys\nPer Catalunya Religió. Dv, 17/03/2017\n(Bisbat de Lleida) L'associació Grups d'Acompanyament al Dol de Lleida posa en marxa un grup de dol per a nens i nenes de 7 a 9 anys que han perdut un familiar. Ho ha anunciat aquest divendres Anna Maria Agustí, responsable de l'entitat en el marc de la inauguració de la desena jornada d'Acompanyament al Dol i la Malaltia que se celebra a l'Auditori del Centre de Cultures i Cooperació Transfronterera de la Universitat de Lleida.\nAnna Maria Agustí ha explicat que "es tracta d'infants que han viscut en carn pròpia el dol i la creació d'aquest grup era una il·lusió i alhora una demanda que teníem des de fa temps". La responsable de Grups d'Acompanyament al Dol i la Malaltia de Lleida ha destacat que "ara tenim les persones preparades, capacitades i especialitzades per acompanyar aquestes criatures en el seu camí de guariment procurant-los una bona salut mental, ja que situacions estressants com aquestes les poden debilitar".\nEs tracta de tres persones especialitzades en dol i en nens que conduiran el grup. Són una psiquiatra, una tècnica en educació infantil i una mestra que cada 15 dies crearan un espai perquè aquests nens puguin expressar lliurement el que viuen i pensen. Aquest grup, com el d'adolescents o el de pares i mares que han perdut un fill, com les persones acompanyades individualment per l'entitat, estan guiats per voluntaris.\nL'Auditori del Centre de Cultures i Cooperació de Transfronterera de la Universitat de Lleida (UdL) acull aquest divendres la desena Jornada d'Acompanyament al Dol i la Malaltia organitzada per Grups d'Acompanyament al Dol i la Facultat de Medicina de la UdL. La conferència inaugural ha anat a càrrec del president de l'Associació italiana de Pastoral Sanitària i del Comitè Pastoral Care and Counselling, Arnaldo Pangrazzi. El filòsof i escriptor Francesc Torralba ha tancat la jornada amb la xerrada "Anticipar el dol. Viure amb serenitat la certesa de la mort". Desprès, com a comiat, els participants han fet un lipdub al vestíbul de l’Auditori del Centre de Cultures i Cooperació Transfronterera de la Universitat de Lleida. L'associació Grups d'Acompanyament al Dol va néixer l'any 2004. A banda de la Jornada d'Acompanyament al Dol i la Malaltia, des de fa quatre anys organitza el postgrau d'Especialista Universitari en acompanyament al dol a la Universitat de Lleida.\ndol, grups d'acompanyament, nens, mort, Anna Maria Agustí, Lleida, Educació, Espiritualitat


Fragments d'anatomia: de juliol 2014\nJoan-Lluís Lluís (Perpinyà, 1963) torna a primera escena de les lletres catalanes amb el seu darrer llibre, "Les cròniques del déu coix" (Proa), un esplèndid viatge per la vida solitària d’Hefest, l’únic dels déus antics que no va morir quan els humans van deixar de fer-los sacrificis. Ell, el déu del foc, el Vulcà dels romans, lleig i coix, se les ha d’empescar per poder sobreviure al llarg dels anys i a desgrat d’un món que ja no el venera, ni l’entén, ni el respecta. A través de pàgines plenes de cruesa, d'ironia i d’una saviesa que sap acompanyar el lector, el llibre repassa la fascinació de Lluís per la mitologia, rellegida amb ulls vius i actuals. La recreació d’aquest món i d’aquest heroi malgirbat es veu acompanyada per les il·lustracions de Perico Pastor i per les dèries d’un autor que sap continuar desplegant una originalitat indiscutible i una manera de única de presentar els fets. (continua)\nLink: Joan-Lluís Lluís: «Sempre m'enamoro dels meus personatges»\n#etiquetes entrevista, Joan-Lluís Lluís, llibres\nTres bodas de más. God only knows what I’d be without you, cantaven els Beach Boys. God knows i’ve tried, els Europe, més de 20 anys després, convertida en el mantra que lliga aquesta comèdia d’embolics sobre una manera d’arribar a la maduresa sense oblidar que la felicitat és enrere. I com la Carrie, de cabellera incomprensible i crit hiperagut, Tres bodas de más (Javier Ruiz Caldera, 2013) té més coses en comú amb No controles del que es pensa, amb uns vuitanta santificats en formol vívid i que fan de salconduit per fer riure amb intel·ligència. Amb una trama que no té més suc del que té, però que se sap eficaç en la seva humilitat i bona en el ritme, amb bons gags que fan de busca, sent divertida i plena de personatges simples, però ben construïts. Amb nota: la conolidació de Ruiz Caldera i Inma Cuesta.\n#etiquetes berto romero, cinema, inma cuesta, javier ruiz caldera, joaquín reyes, maría botto, martiño rivas, paco león, Quim Gutiérrez\nInevitablement emparentada amb el Source Code (2011) de Duncan Jones –i, malgrat tot, molt menys apassionant i interessant–, Doug Liman sap aprofitar l'ham de la segona oportunitat per fer a Edge of Tomorrow (Doug Liman, 2014) un bucle infinit de provatures, explosions, reintents i girs inexplicablement inesperats. Edge of Tomorrow demostra, també, que Liman no va oblidar-se de la fórmula que feia apetible The Bourne Identity (2002), on ens va ensenyar que sabia dotar de l'acció justa una pel·lícula que és, justament, només, una pel·lícula d'acció. I, si bé resulta cada vegada més inverosímil creure’s Tom Cruise en el paper d'home transcendent a-prova-de-bomba, no es pot negar que, almenys, aquí no molesta. I, si bé resulta incomprensible que un talent com el d'Emily Blunt quedi ofegat per l'ortopèdia musculada i el desassossec del bisturí, la cosa aconsegueix no semblar una broma. Humor, la poca pretensió i un objecte d'inspiració notable –el manga de Hiroshi Sakurazaka–, fan que l’engendre pneumàtic que uneix el dia de la marmota amb la Guerra dels Móns sigui consistent, divertit i mínimament intel·ligent per ser totalment intranscendent.\n#etiquetes Bill Paxton, cinema, dietari fílmic, Doug Liman, Duncan Jones, Emily Blunt, Tom Cruise


Actualitzada 18/01/2018 a les 13:25\nEl president del Parlament ha iniciat aquest dijious la roda de contactes amb els grups\n© Torrent ha presidit aquest dijous la primera reunió de la Mesa del Parlament.\nEl president del Parlament, Roger Torrent, ha afirmat aquest dijous que no decidirà si va a Brussel·les per parlar amb Carles Puigdemont (JxCat) fins haver completat la ronda de contactes amb els grups i conèixer si és el candidat que compta amb més suports per ser investit president de la Generalitat. En declaracions a RAC1, Torrent ha indicat que "ja es veurà" si ell haurà de viatjar fins a Brussel·les per parlar personalment amb Puigdemont, si de la ronda de converses que avui inicia amb els grups es dedueix que ell és el candidat més proposat.\nHa confirmat, en aquest sentit, que aquest migdia començarà a parlar amb els representants dels comuns i del PSC i que "entre avui i demà" té la intenció de completar la ronda de contactes amb la resta de formacions polítiques parlamentàries. Ha explicat que ahir va tenir l’ocasió de parlar per telèfon durant alguns segons amb Puigdemont, que el va felicitar per la seua elecció com a president del Parlament, en una conversa "molt curta i cordial" en la qual van tenir l’oportunitat de recordar que ambdós són polítics de les comarques gironines.\nD’altra banda, i en altres declaracions de Torrent a Catalunya Ràdio, el nou president del Parlament ha dit ignorar si, a diferència de l’ocorregut amb l’anterior presidenta, Carme Forcadell, seria rebut pel Rei. Ha demanat, en aquest sentit, "no avançar esdeveniments" perquè això "només es plantejarà quan ja s’hagi fet el debat d’investidura i el Parlament hagi elegit a un nou president de la Generalitat".\nSobre el seu primer discurs després de ser elegit president del Parlament, Roger Torrent s’ha referit al fet que hagi estat qualificat com a "moderat" i "gairebé autonomista", i ha apuntat que "ahir em tocava fer un discurs de president del Parlament, transmetent uns principis que són universals". Ha afegit, a més, que com a president del Parlament li toca "fer un discurs institucional", si bé ell "mai" renunciarà a les seues conviccions polítiques, i sobre la seua voluntat de "cosir" a la societat catalana, ha puntualitzat que amb això no volia dir que estigués trencada, sinó que des del càrrec institucional que ocupa tractarà precisament que això no es produeixi.\n"Intentaré defensar el parlamentarisme i l’ús de la paraula per part de tots els diputats, i alhora intentar cosir la societat catalana, que és molt plural i diversa", ha necessitat. També ha apuntat que, quan va dir que volia situar la política en el centre de l’activitat parlamentària, s’estava referint "als qui l’han traslladat als tribunals".\nSobre el vot delegat dels diputats que són a la presó o a Brussel·les, Torrent ha afirmat que "es decidirà en funció de les peticions que plantegin els grups". Ha precisat que "els lletrats fan el seu treball en fer els seus informes", que és interpretar el reglament des d’un punt de vista legal, però que "a la Mesa li correspon prendre decisions polítiques".\nAmb referència a les declaracions de la vicepresidenta del Govern, Soraya Sáenz de Santamaría, que des del Govern es prendran "tota mena de decisions" per impedir una investidura telemàtica, Torrent s’ha limitat a apuntar que "és un drama que les decisions polítiques acabin sent judicialitzades".